google/wiki40b huggingface dataset:
Vigga

Vigga er en avis som blir utgitt på Dombås i Oppland. Den er lokalavis for kommunene Lesja og Dovre.
Lokalavisa Vigga ble startet opp i 1987 av Marit og Asbjørn Amble, som et samarbeid mellom Studio A og kommunene Lesja og Dovre. Avisa startet som en gratisavis som ble sendt ut til husstandene. Lenge var Vigga et kommunalt informasjonsorgan for Lesja og Dovre. I 2006 kjøpte avisa Fjuken Vigga. Vigga er i dag en del av Polaris Media, og er også medlemsbedrift i Landslaget for lokalaviser.
Redaktør og daglig leder er Astrid Kvam Helset.
Hjelp Jødene Hjem

Hjelp Jødene Hjem (forkortet HJH) er en norsk humanitær organisasjon som hjelper jøder med å utvandre til Israel. HJH startet som en ad-hoc gruppe for å hjelpe Sovjet-jødene ut av Sovjetunionen. Formålet med Aksjonskomitéen Hjelp Jødene Hjem er å kanalisere støtte til jøder fra det tidligere Sovjetunionen og andre utsatte områder for å hjelpe dem med å reise til Israel, lette overgangen til et nytt liv og bistå i tilpasning til et nytt hjemland.
I dag kanaliserer HJH støtte til prosjekter som hjelper nye immigranter til og i Israel. HJH sender støtte til organisasjoner som driver med forskjellig type hjelp til nye immigranter, fra før de har forlatt landet de kommer fra til de er blitt integrert inn i det israelske samfunnet. HJH driver også informasjonsarbeid om antisemittisme og dens følger.
Organisasjonen er upolitisk samarbeidsorganisasjon bestående av humanitære, kristne og jødiske organisasjoner. 10 organisasjoner står i dag bak og støtter HJHs arbeid.

Historie

Hjelp Jødene Hjem oppsto som en aksjonskomité våren 1990, for å hjelpe sovjetiske jøder med å få utreisetillatelse og muligheten til å flytte til Israel. Michael Melchior ble engasjert til å finne passende prosjekter i Israel som Hjelp Jødene Hjem kunne støtte. Kai og Jackie Feinberg, Kristoffer Gjøtterud, Helge Aarflot var også viktige i HJHs arbeide.
Den profilerte Israelvennen Kåre Kristiansen var i alle år med i styret i Hjelp Jødene Hjem.
Øyvind Bernatek har vært styreleder i HJH siden 2007. Rebekka Herberger Rødner er daglig leder. Eli Finsveen var daglig leder 2007-2014. Anne Sender var daglig leder Anne-Marie Gravdahl var styreleder for Hjelp Jødene Hjem i en årrekke.
Rothschildia maurus

Utseende

En stor (vingespenn 100-120 millimeter) påfuglspinner med svært store vinger sammenlignet med kroppen. Vingene er brune. Midt i hver vinge er det en stor, kantete, sølvfarget flekk, utenfor dette et svart, hvitt og rosa tverrbånd.
Vingenes ytre del er brunrosa, vingespissen rosa-aktig grå.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten er utbredt i Paraguay, Bolivia og Argentina.
Vornedskab

Vornedskab er betegnelsen for den plikten som var pålagt bøndene på Sjælland, Lolland og Falster med tilhørende øyer om å forbli på sine fødegods og til å overta eventuelt ødegods til feste. Ordningen kom i stand på  slutten av 1300-tallet for å sikre godseierne arbeidskraft  til bondegårdene og til hoveri på hovedgårdsmarken; blant annet på bakgrunn av avfolkningen etter svartedauden.
Vornedskabet nevnes første gang i 1446 og utviklet seg på slutten av 1400-tallet til at en herremann kunne selge sine vornede bønder. Det ble forbudt av Christian II som «ondt og ukristelig». Kvinner var ikke bundet av vornedskabet.
Det lyktes innimellom vornede å flytte til kjøpsteder uten at de ble krevet tilbake.  I 1542 ble de vornede som hadde bodd i en kjøpstad i tre år fritatt for sin vornedskab.
Christian IV forsøkte i 1634 å avskaffe vornedskabet, men støtte på motstand hos adelen. I riksdagen 1660 ble spørsmålet brakt på bane igjen og senere av Christian V i Danske Lov i 1682. I 1696 ble vornedskabet opphevet på Møn og i 1702 på de andre øyene for de bøndene som var eller ble født etter Frederik IVs tronbestigelse (1699). Men det ble erstattet 31 år senere av stavnsbåndet av hensyn til muligheten for å skrive ut soldater. Stavnsbåndet gjaldt over hele Danmark.
Lepturovespa

Utbredelse

Arten er endemisk for Madagaskar.
Pusnes Mekaniske Verksted

Oppstart

Det ble drevet med skipsbygging ved Pusnesgaard på Tromøy fra midten av 1750-årene. I 1872 kjøpte Gunder Berthelsen og Arve Arvesen Pusnesgård og startet skipsbyggeri basert på tømmer fra egen skog. Tre år senere ble Pusnes Mekaniske Verksted grunnlagt (1875). Virksomheten reparerte og bygde skip, i tillegg til å produsere ovner og andre støpegodsartikler. I 1891 begynte bedriften å produsere skipsvinsjer.

Ovnstøperi

I 1885 ble et mindre ovnsstøperi oppført på Pusnes. Produksjonen kom etter hvert også til å omfatte støpegods, maskiner og hengebroer. I 1904 ble Pusnes Mekaniske Verksted herjet av en alvorlig brann. Alle modeller til ovner og annet støpegods gikk tapt, og det ble slutt med fabrikasjon av den kjente Pusnesovnen.

Skipsbygging

Det ble bygget flere skip ved Pusnes. Fra 1909 til 1961 forlot 101 skip stabelen. Et av de siste skipene som ble bygd var danskebåten "MS Skagen" i 1958.

Vinsjer og dekksmaskineri

Fra 1891 produserte bedriften dekksmaskineri, og ble raskt landets største spesialfabrikk for dampdrevet dekksmaskineri. En av Pusnesvinjen, vinsjen med produksjonsnummer 1135 ble produsert i 1910 for Roald Amundsen berømte skute "Fram", som deltok i ekspedisjonen til Syd-Polen i 1911. Ankervinsjen ble senere overført fra ”Fram” til Amundsens nye polarskute "Maud" for ekspedisjonen gjennom Nordøstpassasjen i 1918–22. Vinsjen er fortsatt ombord i vraket av ”Maud” i Cambridge Bay, Nunavut, Canada. Sommeren 2012 besluttet Tandberg Eiendom gjennom prosjektet Maud Returns Home å heve skipet og frakte det tilbake til Vollen i Asker hvor "Maud" i si tid ble sjøsatt. Skipet ble hevet i 2016 og sommeren 2018 ankom dem Norge.

Eierskap

Familien Berthelsen hadde eierskap over Pusnes mekaniske verksted frem til 1960-tallet. Etter det var det flere eiere involvert. Pusnes mekaniske verksted gikk konkurs i 1978.

Ny virksomhet

Etter konkurs ble selskapet Pusnes Marine and Offshore Services etablert i 1979 som et datterselskap av Horten Verft. Etter ny konkurs ble verftet i 1989 overtatt av Skeiegruppen (det senere Maritime Group), som i 1996 inngikk som Maritime Pusnes i selskapet Aker Maritime i Aker-konsernet, fra 2002 en del av Aker Kværner, det senere Aker Solutions. I 2014 overtok selskapet MacGregor Pusnes. Eiendommen på Pusnes ble solgt og virksomheten flyttet til nye lokaler i Barbu i Arendal.
MacGregor Pusnes er i dag en bedrift i konsernet MacGregor og en av verdens største leverandører av dekksmaskineri, offshore forankringssystemer og laste- og lossesystemer for råolje. Gjennom datterselskapet MacGregor Porsgrunn leveres hydrauliske styremaskiner til skip.

Arkivet

Arkivet etter Pusnes Mekaniske Verksted og befinner seg i dag på KUBEN i Arendal. Arkivet omfatter også kopibøker, fotografier, korrespondanse, verfts- og ordremateriale, personforvaltning og regnskap, og dekker perioden fra 1882 til 1978. Det meste av materialet er fra 1900-tallet og fremover. Antakelig ble mye av det eldste materialet ødelagt i en brann i 1904.
Wicked Lester

Biografi

Rainbow spilte sin første og eneste konsert våren 1971 på Richmond Community College på Staten Island. De fant ut etter dette at navnet Rainbow var opptatt og skiftet så navn til Wicked Lester. De hadde så to konserter, en i april og en på sommeren. Høsten samme år begynte de innspilling av et musikkalbum med Epic Records. De brukte ett helt år på innspilningen, og platen var ferdig i juli 1972. Platen ble forkastet av Epic og aldri utgitt. Tony Zarrella og Brooke Ostrander sluttet så i bandet høsten 1972. Peter Criss ble med i bandet i september 1972, og Ace Frehley ble med i desember 1972. Få uker senere byttet de navn til Kiss og spilte sin første konsert 30. januar 1973.
Chrysoplectrum

Utseende

Middelsstore (vingespenn ca. 40 millimeter), kraftige, mørkbrune smygere. Forvingen har noen lyse flekker.
Noen arter har metallisk grønne skjell ved roten av vingene.

Levevis

I alle fall noen av artene lever i tropisk regnskog.

Utbredelse

Artene er utbredt i Sør- og Mellom-Amerika, fra Mexico i nord til det sørlige Brasil (Santa Catarina) i sør.
Kari Stefansen

Utdanning og yrkesliv

Stefansen ble cand.polit. i sosiologi ved Universitetet i Oslo med hovedoppgaven Kjærestepar: om kjærlighetsidealer og kjærlighetspraksis i parforholdets ulike faser i 1998 og ph.d. samme sted i 2011 med avhandlingen Foreldreskap i småbarnsfamilien: Klassekultur og sosial reproduksjon. Hun var forsker III ved Høgskolen i Oslo 1998-2004 og ved Nasjonalt kunnskapssenter om vold og traumatisk stress 2004–2005. Stefansen jobbet deretter som forskningsassistent ved NOVA 2004-2006 og var stipendiat samme sted 2006-2008. Hun var forsker II ved NOVA fra 2008 til 2017, og fikk i 2017 opprykk til forsker I. 
Stefansen hadde en bistilling ved Nasjonalt kunnskapssenter om vold og traumatisk stress fra 2017 til 2019. Hun har også jobbet i Barne-, likestillings- og inkluderingsdepartementet som utredningsleder for Ungdommens maktutredning. Utvalget, som var ledet av Trond-Viggo Torgersen, leverte sin rapport om ungdom, makt og medvirkning den 13. desember i 2011.
Stefansen forsker på familie, foreldreskap, seksuell vold, Statens Barnehus og vold i nære relasjoner. Hun er en av tre ledere for voldsprogrammet ved NOVA. Fra 2012 til 2016 var hun ansvarlig redaktør for tidsskriftet Sosiologi i dag sammen med May-Len Skilbrei, og fra 2017 til 2018 var hun en av tre ansvarlige redaktører for Norsk sosiologisk tidsskrift.

Familie

Hun er samboer med professor i sosiologi, Ketil Skogen.
Lucheng (Wenzhou)

Lucheng (kinesisk: 鹿城区; pinyin: Lùchéng Qū) er et distrikt i byprefekturet Wenzhou i provinsen Zhejiang i Folkerepublikken Kina.
Det har et areal på 294 km² og teller ca. 650 000 innbyggere.
Togkollisjonen i Wenzhou den 23. juli 2011 fant sted i subdistriktet Huanglong i Lucheng. Den var den første store ulykke med høyhastighetstog i Kina, og førte til endringer i driften av disse toglinjene.
Ignatius av Antiokia

Helgen

Man feiret 17. oktober, Ignatius' angivelige dødsdag, som helgenfest i Syria allerede fra det 4. århundre. Den er merket av på kalenderen fra Nikomedia, datert til 360. Fram til 1969 ble han feiret 1. februar i vest, noe som stemmer med legendens påstand om at han ankom Roma 20. desember. Alle opplysninger om datoer er fullstendig usikre, og man valgte i 1969, ved revisjonen av den romerske helgenkalenderen, å flytte minnedagen til 17. oktober. Han har også en annen fest, translasjonsfesten som feires 17. desember i vest og 20. i øst; denne er til minne om flyttingen av relikviene fra Roma til Antiokia.
I katolsk liturgi nevnes han i den romerske kanon (Eukaristisk bønn I). Han regnes som vernehelgen mot halsonde, fordi han ifølge legenden under sine lidelser aldri sluttet å rope navnet Jesus.
Lavik prestegård

Lavik prestegård ligger i Høyanger kommune i Sogn og Fjordane i nærheten av Lavik kirke. Hovedbygningen og Bispestova på gården er fredet av Riksantikvaren.
Suezkanalen

Beskrivelse

Suezkanalen har ingen sluser og har derfor ikke begrensninger på skipslengde på samme måte som Panamakanalen. Dybde, bredde og høyde (sistnevnte pga. Suezkanalbroen) er imidlertid begrenset. De største skipene som kan passere kanalen har betegnelsen Suezmax, men betegnelsen er ikke nødvendigvis presis fordi kanalen har gjennomgått flere oppgraderinger slik at skip som tidligere var for store til å gå gjennom kanalen kan gjøre det i dag. Opprinnelig hadde kanalen en seilingsdybde på 8 meter, som gradvis har blitt økt til dagens 24 meter.

Historie

Kanalen ble bygget under ledelse av Ferdinand de Lesseps mellom 1859 og 1869. Etter ferdigstillelsen eide Frankrike og Egypt selskapet som drev kanalen. I 1875 kjøpte Storbritannia 45 % av kanalselskapet og inngikk en avtale med Egypt om at det skulle tilbakeføres til Egypt i 1968. 
I 1956 nasjonaliserte den egyptiske president Gamal Abdel Nasser kanalen, noe som førte til Suezkrisen.

Den nye Suezkanalen

Sommeren 2014, rett etter at han overtok som Egypts president, beordret Abdel Fattah al-Sisi en oppgradering av kanalen med mål om å doble kanalens kapasitet fra 49 til 97 skip om dagen. Prosjektet «Den nye Suezkanalen» ble ferdigstilt i august 2015 og førte til at et sentralt strekk på 72 km ble oppgradert slik at motgående skip kan passere hverandre. For omtrent halvparten av strekket (35 km) ble det gravd ut et nytt, parallelt løp, mens resten ble mudret og utvidet. Seilingsdybden ble økt fra 20 til 24 meter, og i passeringsområdet Ballah ble bredden utvidet fra 61 meter til 312 meter.
Prosjektet ble fullført på ett år med en arbeidsstyrke på 43 000 arbeidere.

Konkurranse

Kina og Israel skrev i 2014 under en avtale om å bygge en jernbanelinje mellom Eilat og Ashdod som et alternativ til skipsruta gjennom Suezkanalen. Jernbanelinjen som går under det foreløpige navnet Red-Med er planlagt fullført i 2019.
Gamle Fredrikstad

Gamle Fredrikstad er deler av den del av Fredrikstad kommune som ligger på østsiden av Glomma og som blant annet omfatter Gamlebyen, Nabbetorp, Begby og Torsnes. Betegnelsen finnes nesten utelukkende relatert til postadresse/postnummer og finnes ikke som stedsangivelse på kommunens kart.
 «Gamle Fredrikstad»   er også navn på en forening av huseiere og myndigheter med formål å bevare den gamle festningsbyen.
Vika (Senja)

Vika er ei bygd på Senja i Troms. Stedet Ligger ved Gisundet, like nord for Silsand i Lenvik kommune, og er hjemstedet til forfatteren Arvid Hanssen.
Fylkesvei 861 går gjennom bygda, med gatenavnet Vikaveien.
Euryope

Utseende

Små til middelsstore, nokså brede, blanke bladbiller, gjerne farget i rødlig og svart, eller svarte med matellisk glans.

Levevis

Både larvene og de voksne (imago) er planteetere.

Utbredelse

Slekten er utbredt i Afrika.
CONMEBOL

Unntak

Guyana og Surinam er medlem av CONCACAF (Det nordamerikanske og mellomamerikanske forbundet). Fransk Guyana er tilknyttet det franske fotballforbundet.
Otto Georg Jahn Reimers

Karriere

Otto Georg Jahn Reimers ble født i Bergen og var sønn av bakermester Bastian Reimers (1838-1929) og Maren Møller Jahn (1844-1924). Reimers var elev ved den Tankske middelskole og var hospiterende elev ved Bergen tekniske skole. På en gård i Sunnhordland fikk han innsyn i praktisk jordbruksarbeid og gikk deretter ved Stend landbruksskole. Deretter ble det praksis på en gård og et par meierier i Danmark, før Reimers ble agronom på Halsnøy kloster. I 1892 kjøpte han din egen gård i Førland i Vikedal. Han var medlem av herredsstyret i Vikedal kommune fra 1897, varaordfører i perioden 1907-1910 og ordfører fra 1910-1916. Fra 1919 var han medlem av Høyfjellskommisjonen.
Thomas Walker Arnold

Liv og virke

Arnold ble utdannet ved City of London School. Fra 1888 var han lærer ved MAO College i Aligarh. I 1898 ble han professor i filosofi ved Government College i Lahore og ble senere dekanus ved det orientalske fakultet ved Punjab University.
Han giftet seg med Celia Mary Hickson i 1892.
Fra 1904 til 1909 var han i India Offices stab som assisterende bibliotekar. I 1909 ble han studierådgiver for de indiske studenter i Storbritannia. Fra 1917 til 1920 var han rådgiver til Secretary of State for India. Han var professor for arabiske og islamske studier ved School of Oriental Studies ved University of London fra 1921 til 1930. Arnold ble den første engelske redaktør for førsteutgaven av The Encyclopaedia of Islam.
Han ble adlet i 1921.
Bernie Sanders

Bakgrunn

Broren Larry Sanders (født 1935) bor i Oxford og stilte i 2016 til valg for Green Party of England and Wales. Han fikk 1363 stemmer i valgkretsen Witney (David Camerons valgkrets).

Presidentkampanjen

Sanders kunngjorde den 26. mai 2015 at han ville stille som presidentkandidat i Det demokratiske parti. Han hadde tidligere vurdert å stille som en tredjepart, men sa i intervju at han valgte å stille i det demokratiske parti av frykt for å havne i en vippeposisjon hvor han endte opp med å gi makt til Republikanerne.

Kampanjefinansiering

I motsetning til de fleste andre kandidater var ikke Sanders finansiert gjennom en Super PAC, det vil si som oftest pengesterke organisasjoner som driver valgkamp på vegne av enkeltkandidater, men i prinsippet skal være uavhengig av dem. I stedet var han finansiert av over én million enkeltdonasjoner fra privatpersoner på rundt 30 dollar pr person, i tillegg til en rekke mindre bidrag fra fagforeninger. De første to månedene etter at han annonserte sitt kandidatur alene, hadde han mottatt 400 000 donasjoner fra 250 000 enkeltindivider.
Sanders ønsker å få omgjort høyesterettsavgjørelsen omtalt som Citizens United, som ifølge han lar de rikeste i landet kjøpe politikerne i Det hvite hus, i senatet, guvernører og jurister. I den demokratiske kandidatdebatten på CBS poengterte han overfor Clinton at de som betaler kampanjen hennes store pengesummer, sannsynligvis vet at de får igjen for pengene de investerer.
Blant punktene på hans politiske program er offentlig finansiering av valget.
Antrasitt

Antrasitt (gresk: Ανθρακίτης, «en type kull», fra Άνθραξ, anthrax, «kull»), også kalt for hardt kull eller steinkull, er en hard, kompakt variant av mineralet kull som har høy glans. Antrasitt er den reneste typen kull, og har et karboninnhold på 92–98 %. Antrasitt har høy energitetthet - 8600 kcal/kg, og er ved forbrenning mindre miljøbelastende enn mindre rene kulltyper. Antrasitt ble utvunnet på blant annet Svalbard i de russiske gruvene i Pyramiden.
Let Me Entertain You (Gypsy)

Let Me Entertain You er en sang skrevet av Jule Styne og Stephen Sondheim. Sangen er fra musiklalen Gypsy.
Ann-Margret spilte inn sangen og ga den ut på albumet Bachelors' Paradise i 1963.
Ronald 4

Ronald 4 er et musikkalbum utgitt av Ronald Holmberg i 1998 på Busk records.
Agnosia

Utseende

Nokså små (vingespenn ca. 45 millimeter), lyst brunlige svermere. Forvingen har tverrbånd i ulike sjatteringer, med et nokså mørkt bånd i midten.

Utbredelse

Slekten er utbredt i India.
Store sandørken

Store sandørken (engelsk: Great Sandy Desert) er en ørken i Australia. Den ligger i regionene Pilbara og Kimberley i den nordøstre delen av delstaten Vest-Australia. Den østligste delen av ørkenen strekker seg også inn i Nordterritoriet. Den er, etter Victoriaørkenen, Australias nest største ørken, med et areal på 284 993 km² Store sandørken grenser i sør til Gibsonørkenen og Lille sandørken og i øst til Tanamiørkenen. Enkelte anser Store sandørken, Gibsonørkenen og Lille sandørken som én sammenhengende ørken, kalt Vest-ørkenen (engelsk: Western Desert).
Store sandørken er et lavtliggende sletteland mellom fjellene i Pilbara og Kimberley. Den inneholder store erger, ofte bestående av langstrakte sanddyner. Mellom sandområdene ligger områder med naken berggrunn med kompleks geologi. I den nordøstlige delen av ørkenen ligger meteorittkrateret Wolfe Creek.
Vegetasjonen i Store sandørken domineres av spinifex-gress. Dyrelivet i regionen omfatter ville kameler, dingoer, goannaer og mange forskjellige øgle- og fuglearter.
Den første europeeren som krysset ørkenen var Peter Warburton. Han begynte reisen fra Alice Springs i Nordterritoriet i april 1873 og kom fram til De Grey Station i januar 1874, utsultet og blind på et øye. At han overlevde turen tilskrev han sin innfødte kompanjong Charley.
Jinxi-demningen

Jinxi-demningen er en demning med vannkraftverk under bygging i provinsen Sichuan i Kina, i vassdraget Jialing, ei venstrre sideelv til midtre løp av Chang Jiang. Det er igangsatt byggearbeider i området. 
Total effekt blir inntil 150 MW, som vil gjøre kraftverket til et av de minste i Yangtze-vassdraget.
Tøyen skole

Historie

Skolen ble tatt i bruk i 1882. Bygget som var tegnet av N. Thomassen, er kledd i pusset tegl. På grunn av hellingen i terrenget er skolen bygget med tre etasjer i den øvre delen, og fire i den nedre enden. Fra 1913 til 1927 hadde skolen Norges første kvinnelige overlærer, Pauline Bjørndal. Under Bjørndals ledelse ble skolen utvidet med en ny fløy mot Sexes gate, tegnet av arkitekt Lange. Det høyeste antall elever skolen har hatt, var ca 2.000 elever i 1923. Til femtiårsjubileet i 1932 ble skolens festsal dekorert av maleren Karl Høgberg med en motivkrets utsprunget av en fløytespillers drømmer under nattehimmelen utenfor en fabrikk ved Akerselva. Senere ble veggmaleriene hans delvis overmalt og fuktskadet, men var det første interiøret som ble reddet da Undervisningsbygg overtok ansvaret for Oslos skolebygninger fra Utdanningsetaten i 2012. 
Tøyen skoles musikkorps ble etablert 21. juni 1932. Under andre verdenskrig ble skolen brukt som kaserne for en tysk bataljon, og dermed gikk en del av skolens arkiver tapt.
Bilhorod-Dnistrovskyj

Bilhorod-Dnistrovskyj (ukrainsk: Білгород-Дністровський) er en havneby på høyre bredd av Dnestr-limanen (ved Dnestr-estuaret og Svartehavet) i Odessa oblast (provins) sørvest i Ukraina i den historiske regionen Bessarabia. Byen er det administrative senteret i  Bilhorod-Dnistrovskyj rajon. Byen har ca 50.000 innbyggere.
Området der byen ligger i dag var en fønikisk koloni kalt Ofiusa og senere en gresk koloni kalt Tyras, som også var navnet grekerne brukte om  elva Dnestr. Østromerne kalte kolonien Asperon, Maurokastron eller Leukopolis. På tyrkisk het byen Turla mens byen under Republikken Genova het Montecastro eller Asprokastron.
Byen ble del av Fyrstedømmet Moldavia i 1359 og festningen ble utbygd i 1407 under Alexander den snille og i 1440 under Stefan den store.
Fra 1503 til 1918 og 1940-1941 het byen Akkerman og fra 1918 til 1944 hadde byen det rumenske namnet Cetatea Albă, som betyr «det hvite citadellet», mens  russerne oversatte det til Belgorod-Dnjestrovski (Белгород-Днестровский), som betyr «den hvite by ved Dnestr».
Jesus Is King (film)

Produksjon

29. september 2019 ble det kjent at IMAX og Kanye West hadde samarbeidet om å utgi en Sunday Service-konsertfilm, som ble filmet sommeren 2019 ved Roden Crater i Painted Desert, Arizona.

Utgivelse

Et kort klipp fra filmen ble vist på to lyttefester (engelsk listening parties) for Wests kommende niende studioalbum, Jesus Is King, 27. september 2019 i Detroit og 28. september 2019 i Chicago.
Filmen vil bli vist på IMAX-kinoer 25. oktober 2019. I Norge vil den bli vist på ODEON Oslo.